Budapest 28. sz. Országos Egyéni Választókerületi
Választási Bizottság

Tárgy: B. J. az MSZP Kispesti Szervezete … választási kifogása.

A Budapest 28. sz. Országgyűlési Egyéni Választókerületi Választási Bizottság a 

10/2010. (II.23.) OEVB számú
határozatával B. J. az MSZP Kispesti Szervezete … választási kifogása ügyében 3 szavazattal az alábbi határozatot hozta.

A választási kifogást érdemi vizsgálat nélkül elutasítja.

E határozat ellen annak meghozatalától számított 3, azaz három napon belül 2010. február 26-án (péntek) 16 óráig a Fővárosi Választási Bizottsághoz (1052 Budapest, V.ker. Városház u. 9-11., tel: 327-1644, fax: 327-1855) címzett, de a 28. sz. OEVB-nél (1195 Budapest, XIX. ker. Városház tér 18-20. fax: 282-9964) fellebbezést lehet benyújtani 

A fellebbezést jogszabálysértésre hivatkozással, illetve a választási bizottság mérlegelési jogkörben hozott határozata ellen lehet benyújtani. A fellebbezésnek tartalmaznia kell a fellebbezés benyújtójának nevét, lakcímét (székhelyét) és ha a lakcímétől (székhelyétől) eltér postai értesítési címét. 
A fellebbezés benyújtójának választása szerint telefax számát, vagy elektronikus levélcímét, illetve kézbesítési megbízottjának nevét és telefaxszámát, vagy elektronikus levélcímét. A fellebbezésben új tények és bizonyítékok is felhozhatók. 

A fellebbezés a választási bizottság határozatának meghozataláig visszavonható.

Indokolás:

A 28. sz. OEVB-hez 2010. február 23-án érkezett az MSZP Kispesti Szervezete nevében B. J. választási kifogása, illegális plakát felhelyezése tárgyában. Nevezett kifogásában utalt arra, hogy „a plakátot a Kossuth téren az MSZP sátorhoz közeli villanyoszlopra helyezték ki, mely úgy tudom, az önkormányzat tulajdona. Mivel az önkormányzat rendeletben határozta meg azokat a helyeket, ahova választási plakátot lehet kihelyezni és úgy tudom az oszlop nem az, kérem, a jogsértő magatartás megszüntetését, és a felelősök megkeresését. A plakáton P. látható, aki köztudott FIDESZ-es képviselő, így nem nehéz kitalálni ki tette fel a plakátot.” Nevezett kérte, tévesen, jegyző úr intézkedését és azt, hogy mivel ez nem először fordul elő, hívja fel ő a FIDESZ-KDNP helyi vezetőjének figyelmét a jogsértő magatartás befejezésére.

A bejelentés megvizsgálását követően az OEVB megállapította, hogy az nem a jegyző hatáskörébe tartozik, és azt nem a választási eljárásról szóló 1997. évi C. tv. (továbbiakban: Ve.) 77.§ (2) bek. szerinti tartalommal nyújtotta be a bejelentő.
A kifogás megvizsgálását követően az OEVB megállapította, hogy a kifogást nem a választási eljárásról szóló 1997. évi C. tv. (továbbiakban:Ve.) 77. § (2) bek. szerinti tartalommal nyújtotta be a bejelentő.

A Ve. 77.§ (2) bek. szerint a kifogásnak tartalmaznia kell:
a. jogszabálysértés megjelölését,
b. a jogszabálysértés bizonyítékait,
c. a kifogás benyújtójának nevét, lakcímét (székhelyét) és – ha a lakcímétől (székhelyétől) eltér – postai értesítési címét. 
d. a kifogás benyújtójának választása szerint telefaxszámát vagy elektronikus levélcímét, illetőleg kézbesítési megbízottjának nevét és telefaxszámát, vagy elektronikus levélcímét. 

A Ve. 77.§ (5) bek. szerint „ha a kifogás elkésett vagy nem tartalmazza a (2) bek. a.-c. pontjában foglaltakat a kifogást érdemi vizsgálat nélkül el kell utasítani. 

Tekintettel arra, hogy a kifogást benyújtó személy a kifogásban nem jelölte meg a jogszabálysértést, a jogszabálysértés egyértelmű bizonyítékát, ezért a Ve. kogens szabálya szerint a kifogást érdemi vizsgálat nélkül el kell utasítani. 
A határozat a Ve. 29.§ (1) bekezdésén, 29/B.§ (1)-(2) bekezdésén, 77.§ (2) bek. a./ pontján, illetve 77.§ (5) bekezdésén alapul. A jogorvoslatról történő tájékoztatás a Ve. 80.§ (1)-(5) bekezdésén alapul. A OEVB hatáskörét a Ve. 90/A.§ (2) bek. c. pontja határozza meg.

A választási eljárási határidőket a Ve. 4.§ (3)-(4) bekezdése határozza meg. 

Budapest, 2010. február 23.

Dr. Bizek Dezső sk.
a Bp. 28. sz. OEVB elnöke

A kiadmány hiteléül: Budapest, 28. sz. OEVI

A határozatról értesül: 
1. B. J. MSZP …
2. Irattár